《北征杂咏三首 其一》
明代·张时彻

客寝不能寐，旧虑杂新思。申旦鸡初鸣，呼童理裳衣。

初日照疏鸡，仓皇临路歧。风尘塞四野，车马若云驰。

去者未云息，来者复如斯。鼎鼎百年内，形神空尔疲。

顾彼蓬蒿士，旦暮偃荆扉。蒸藜以为食，编麻以为衣。

不知有朝市，岂复辨雄雌。芳饵非所羡，网罗安得施。

作者简介：（1500—1577）浙江鄞县人，字维静，一字九一，号东沙。受业于族子张邦奇，治程朱学。嘉靖二年进士。历官福建、云南、山东、湖广、四川，所至有政绩，终官南京兵部尚书。五十三岁罢官里居。寄情文酒而不忘用世之志。有《明文范》、《善行录》、《救急良方》、《芝园定集》。